RHAN 10 Marchnadoedd

29 Marchnadoedd
1 Rhaid i weithredwr marchnad sicrhau bod yr holl anifeiliaid yn cael eu rhannu’n lotiau o un neu fwy o anifeiliaid yn union ar ôl iddynt gyrraedd y farchnad ac y dyrennir rhif lot i bob un o’r lotiau.
2 Ni chaiff neb brynu anifail mewn marchnad onid yw’n prynu’r holl anifeiliaid eraill yn y lot y mae’r anifail yn perthyn iddi ac yn symud y lot gyfan o’r farchnad i’r un daliad.
3 Ni chaiff neb werthu anifail mewn marchnad onid yw’n gwerthu’r holl anifeiliaid eraill yn y lot i’r un prynwr.
4 Ni chaiff gweithredwr marchnad dderbyn anifail i farchnad oni bai—
(a) bod yr anifail wedi ei adnabod yn unol â’r Gorchymyn hwn; a
(b) bod dogfen symud yn dod ynghyd â’r anifail, a’r ddogfen honno wedi ei llenwi yn unol â Rhan 8.